กินยาครั้งแรกวันที่7 กินหลังจากมีเพศสัมพันธ์ไม่ถึง1ชั่วโมง แล้วมากินอีกทีวันที่12 ห่างจากวันที่มีเพศสัมพันธ์2วัน(ก็คือวันที่10 ไม่ได้หลั่งในและผู้ชายไม่เสร็จค่ะ) และช่วงนี้ก็ใกล้ช่วงประจำเดือนจะมาแต่ยังไม่มาเลยค่ะ เมื่อวันอังคารที่14ตรวจครรภ์ไปขึ้น1ขีดค่ะ อยากทราบว่าประจำเดือนจะมาช่วงไหนหรอคะ และมีโอกาสท้องมากน้อยแค่ไหนคะ
สวัสดีค่ะ หากมีเพศสัมพันธ์ แต่ยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็จะไม่มี ดังนั้น จริงๆ แล้ว ก็ไม่จำเป็นต้องทานยาคุมฉุกเฉินไปค่ะแต่หากได้ทานไปแล้ว หลังจากนั้น ประมาณ 1 สัปดาห์ อาจมีเลือดออกจากช่องคลอดได้ จากผลของยาคุม หรืออาจไม่มีก็ได้ ส่วนประจำเดือนนั้น ก็อาจมาในช่วงเวลาเดิม หรือมาช้ากว่ากำหนดได้ แต่จะมาช้านานเท่าใด ไม่สามารถตอบได้ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพต่างๆ เช่น ยาคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ไม่ควรทานยาคุมฉุกเฉินไปโดยไม่จำเป็น เพราะย่อมมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ค่ะ รวมถึงประสิทธิภาพของยาคุมฉุกเฉินนั้น ก็ไม่ได้มีประสิทธิภาพดีเท่าวิธีที่กล่าวไปค่ะ